ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind trecerea din inventarul domeniului public în inventarul domeniului privat al Comunei Valea Ierii a unui teren, actualizarea datelor de identificare a terenului și punerea la dispozitia Comisiei Locale de Fond Funciar a suprafeței de 5 ha

Consiliul Local al comunei Valea Ierii, întrunit în ședința ordinară din data de 29 august 2024;

Analizând Proiectul de hotărâre privind trecerea din inventarul domeniului public în inventarul domeniului privat al comunei Valea Ierii a unui teren, actualizarea datelor de identificare a terenului și punerea la dispozitia Comisiei Locale de Fond Funciar a suprafeței de 5 ha, din initiativa primarului comunei Valea Ierii, referatul primarului înregistrat sub nr.4902/22.08.2024 și raportul întocmit de catre doamna Varga Angela -consilier superior, inregistrat sub nr.4903/22.08.2024;

Văzând procesul-verbal nr.4891/22.08.2024 întocmit de Comisia specială de inventariere a domeniului public și privat al comunei Valea Ierii actualizată în baza Dispoziției primarului nr.27/22.03.2024,

Luând cunoștință de:

- Hotărârea nr.187/21.11.2000 a Comisiei Județene pentru stabilirea dreptului de proprietate privată asupra terenurilor Cluj prin care se validează anexa 43 cu suprafața de 5 ha teren în favoarea Parohiei Finișel,

- prevederile art.3, alin.(3), art.23 din Legea 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările și completările ulterioare,

-art.864 din Legea nr.287/2009, privind Codul Civil, cu modificările și completările ulterioare,

-prevederile art. 129 alin. (2) lit. c), art.354-355, art.361, alin.(2) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,

În temeiul art.196, alin.(1), lit.a) din O.U.G. nr. 57/2019, privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. Se aprobă actualizarea datelor de identificare a imobilului înscris în inventarul public al comunei Valea Ierii însușit prin Hotărârea Consiliului Local Valea Ierii nr.19/25.04.2019 la poziția 38 conform anexei 1 care face parte integrantă din prezenta hotărâre.

Art. 2. (1) Se aprobă trecerea din inventarul domeniului public în inventarul domeniului privat al Comunei Valea Ierii a terenului în suprafață de 79.273 mp categoria pășune și 1.348 mp teren apă curgătoare cu denumirea Iclejie, situată în satul Plopi, conform anexei 2 care face parte integrantă din prezenta hotărâre.

(2) Se declară încetarea interesului public asupra terenului în suprafață de 79.273 mp, categoria pășune și 1.348 mp teren apă curgătoare cu denumirea Iclejie, situate în satul Plopi.

Art.3. Se aprobă punerea la dispozitia Comisiei Locale de Fond Funciar a Comunei Valea Ierii, a suprafeței de 5 ha pășune, în vederea întocmirii documentației de emitere a titlului de proprietate în favoarea Parohiei Ortodoxe Finișel.(41.182 mp – CF 52176 Valea Ierii și 8.818 mp din CF nr.52291 Valea Ierii).

Art. 4. Se mandatează Primarul comunei Valea Ierii să semneze în numele şi pentru Comuna Valea Ierii toate actele întocmite în baza prevederilor prezentei hotărâri.

Art.5.Cu punerea în aplicare a prevederilor prezentei hotărâri se încredinţează Primarul comunei Valea Ierii, compartimentul financiar-contabil-registrul agricol și Comisia Locală de fond funciar.

Art.6.Prezenta hotărâre se comunică de către secretarul general al comunei, Comisiei Locale de Fond Funciar, Primarul comunei Valea Ierii, compartimentului financiar-contabil-registrul agricol și Instituției Prefectului - Judetul Cluj.

Președinte de ședință, Contrasemnează:

Constantin Culda Secretar general al comunei,

Nelia-Crenguța Mariș

**Nr.57 din 29.08.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*